Source: http://docplayer.hu/705579-Polgari-torvenykonyv-xlv-fejezet.html
Timestamp: 2018-06-20 02:32:26
Document Index: 23622564

Matched Legal Cases: ['bíróság ', 'Bíróság ', 'Bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'Bíróság ', 'bíróság ', 'Bíróság ', 'bíróság ', 'bíróság ', 'bíróság ', 'Bíróság ', 'bíróság ', 'Bíróság ', 'Bíróság ', 'bíróság ']

Polgári Törvénykönyv XLV. fejezet - PDF
Download "Polgári Törvénykönyv XLV. fejezet"
1 Polgári Törvénykönyv XLV. fejezet A biztosítás 1. Közös szabályok 536. (1) Biztosítási szerződés alapján a biztosító meghatározott jövőbeni esemény (biztosítási esemény) bekövetkeztétől függően bizonyos összegnek megfizetésére vagy más szolgáltatás teljesítésére, a biztosított, illetőleg a másik szerződő fél pedig díj fizetésére kötelezi magát. (2) A biztosítási esemény lehet különösen: a) a szerződésben megállapított károsító esemény; b) halál bekövetkezése, meghatározott életkor elérése; c) testi sérülést, rokkantságot vagy halált okozó baleset. A biztosítási szerződés keretében a biztosítónak, mint fő kötelezettnek kettős helytállási kötelezettsége van. A szerződés hatálybalépésétől helytállási (praestare) kötelezettsége keletkezik, majd a biztosítási esemény bekövetkezésekor ez a kötelezettség szolgáltatási (dare) kötelezettséggé változik. A biztosítási tevékenység keretében a biztosító - alapuljon tevékenysége biztosítási szerződésen, jogszabályon vagy tagsági viszonyon - megszervezi az azonos vagy hasonló kockázatoknak kitett személyek közösségét (veszélyközösség), felméri a biztosítható kockázatokat, megállapítja a kockázatvállalás ésszerű ellenértékét (díját), azokból meghatározott tartalékokat is képez, és a helytállási kötelezettségének időtartama alatt bekövetkezett biztosítási eseményeknél - kizáró ok hiányában - teljesíti a vállalt kötelezettségeket. A biztosítási szerződés olyan különleges szerződés, amelynek akár négy alanya is lehet a biztosító, amely szervezet kifejezetten ebből a célból jött létre és részvénytársasági, szövetkezeti, illetőleg egyesületi formában működhet. A biztosító egyesület, illetőleg szövetkezet által folytatható biztosítási tevékenység korlátozott mértékű a részvénytársasági formában művelhetőhöz képest, a biztosító egyesület például kizárólag tagjaival létesíthet biztosítási jogviszonyt. A biztosítási tevékenység hatósági engedélyhez kötött; tárgyi, személyi, illetőleg vagyoni feltételeinek meglétét az engedély megadása előtt az Állami Biztosításfelügyelet ellenőrzi. Nincs akadálya annak, hogy több biztosító működjön közre egy adott szerződésnél vagy úgy, hogy egy szerződésben eleve több biztosító vállalja a helytállási, illetőleg a szolgáltatási kötelezettséget, vagy közös kockázat alapján egymással megkötött szerződési formában úgy, hogy a biztosítási szerződésnek csak az egyik biztosító az alanya, de a kockázatot a biztosítók közösen gyűjtik össze, és egymás között felosztják (pool biztosítás). A biztosítási szerződésnek további alanya a szerződő fél, aki a biztosítóval a szerződést megköti. A szerződő fél lehet olyan személy, aki egyben maga a biztosított is, azaz saját vagyonára, személyére köti a biztosítási szerződést, de nincs akadálya annak (a személybiztosításnál a törvényben foglalt korlátokkal), hogy a biztosítási szerződést harmadik személy vagyonára, illetőleg személyére kösse. A szerződő fél fő kötelezettsége a szerződésben foglalt esedékesség szerint a biztosítási díj fizetése. További alanya lehet a szerződésnek a biztosított, akinek vagyontárgyát, vagy akinek személyét ért károsodás minősül biztosítási eseménynek és váltja ki a biztosító szolgáltatási kötelezettségét. A biztosítási szerződés negyedik alanya lehet az előbbi két személytől elkülönülő kedvezményezett, aki a biztosítási esemény bekövetkezésekor a biztosító által teljesítendő szolgáltatást (a hazai biztosítói gyakorlat szerint általában pénzösszeget) a biztosítási összeget kapja. Természetesen gyakran előfordul, különösen vagyonbiztosítás esetében, hogy a szerződő fél a biztosított és a kedvezményezett is ugyanaz a személy, tehát az adott szerződésnek két alanya van csak. A biztosításnak egy különleges fajtája a felelősségbiztosítás, amelynek alapján a biztosított követelheti, hogy a biztosító a szerződésben megállapított mértékben mentesítse őt az olyan kár megtérítése alól, amelyért
2 egyébként felelőssé tehető. A felelősségbiztosítás keretében biztosítási eseménynek minősülő károkozás esetén tehát nem a tényleges károkozó, hanem a biztosító teljesít a kötelezett helyett. Ebben az esetben e különleges biztosítási jogviszonynak alanya még a biztosítotton, illetőleg a szerződő félen, valamint a biztosítón kívül a károsult, aki igényét a károkozó helyett helytállni köteles biztosítóval szemben érvényesítheti (a törvény rendelkezéseitől eltérő Biztosítási Szabályzatok szerint akár közvetlenül). A törvény csak példálózó jelleggel sorolja fel azokat a biztosítási eseményeket, amelyek esedékessé teszik a biztosító szerződésben foglalt kötelezettségének teljesítését. A biztosítási események körét mindig a biztosító határozza meg az adott biztosítási szerződésben. A biztosítási esemény egyértelmű, közérthető meghatározása azért kiemelkedő fontosságú, hiszen a szerződő fél, aki ismeri a védeni kívánt tevékenység veszélyes jellegét vagy a vagyon veszélyeztetettségét, a vállalt kockázati kör ismeretében köti meg a biztosítási szerződést. A biztosítónak az általában blankettaszerűen megfogalmazott általános szerződési feltételekben nemcsak a biztosítási eseményt, hanem a biztosítási feltételeket is egyértelműen kell megfogalmaznia. Mint minden szerződésnél, a biztosítási szerződések esetében is a Ptk ának a szerződések értelmezésére vonatkozó szabálya érvényesül, melynek lényege az, hogy a szerződési nyilatkozatot vita esetén úgy kell értelmezni, ahogyan azt a másik félnek a nyilatkozó feltehető akaratára és az eset összes körülményeire tekintettel a szavak általánosan elfogadott jelentése szerint értenie kellett. A törvény legutóbbi módosítása a fogyasztók érdekeinek védelme céljából azt a rendelkezést is törvénybe iktatta, hogy abban az esetben, ha a gazdálkodó szervezet és a fogyasztó közötti szerződés tartalma a szavak általánosan elfogadott jelentése szerint sem állapítható meg egyértelműen, akkor a fogyasztó számára kedvezőbb értelmezést kell elfogadni. (A fogyasztó alatt adott esetben érthetjük a biztosítóval szerződést kötő személyt.) Ezt jól példázza a következő eset A felperes tulajdonában álló Mercedes 300 SE típusú személygépkocsira a felek CASCO biztosítást kötöttek, amelyben az extra tartozékokért való helytállás felső határát Ft-ban határozták meg. A gépkocsit ismeretlen tettes eltulajdonította. A vita tárgyát a felek között az képezte, hogy a gépkocsiba gyárilag beszerelt extra alkatrészek és tartozékok Ft-ot kitevő értékét a biztosítási összeg megállapításakor számításba kell-e venni, azaz az alapbiztosítás keretén belül a biztosító kockázatviselése kiterjed-e az elismerten gyárilag beszerelt extra alkatrészekre és tartozékokra is, vagy a biztosító az alapárat és az extra tartozékokat a szerződés szerinti limithatárig köteles téríteni a felperesnek. A bíróság a keresetnek helyt adott. Álláspontja szerint a biztosítási szerződés a biztosítási feltételekben rögzítettek szerint jött létre. Az Extra Casco Általános Szerződési Feltételek 9. pontja értelmében az alapbiztosításban kizárólag a jármű vételárában szereplő, a katalógusok szerint gyári kivitelezésű járműhöz tartozó alkatrészek és tartozékok vannak biztosítva. Köztudomású tény, hogy a járműgyártók általában egy alap (széria) típus sorozatgyártására rendezkednek be, amelyet ún. alapáron kínálnak. Emellett feláron a katalógusok szerint a legkülönbözőbb kiegészítő alkatrészek és felszerelések gyári beszerelését is lehetővé teszik, illetve a megrendelés alapján a gépjárművet eleve ezekkel az alkatrészekkel gyártják le (automata sebességváltó, légkondicionáló, szervokormány stb.). Az ekként rendelt - katalógus szerinti - ún. extrák gyári szerelésűek és a vételárban is szerepelnek. Az alperes azonban az általános szerződési feltételekben nem kötötte ki, hogy az alapbiztosítás csupán a katalógus szerinti alaptípusú járművet érinti, tehát a kockázatot nem korlátozta kifejezetten és egyértelműen az alaptípusra, illetőleg annak alkatrészeire és tartozékaira. A biztosítási feltételek 9. pontja járműről és katalógusok szerinti kivitelezésről szól, a szavak általánosan elfogadott nyelvtani jelentése szerint a felperesnek a biztosítási feltételt úgy kellett értelmeznie, hogy az alapbiztosítás körében a biztosító megtéríti mindazt, amit a katalógusokból kiválasztott gyári alkatrészként a gyárban szereltek vagy építettek be a járműbe és azt a vételárban is szerepeltették (Legfelsőbb Bíróság Gf /1996.). BH Biztosítási szerződés alapján járó igény elbírálásánál a kamatfizetés kezdő időpontja, ha a betörés elkövetője ellen büntetőeljárás indult [Ptk. 5. (1) és (2) bek., 200. (1) bek., 207. (1) bek., 298., 536., 548., 553. (1) bek., Biztosítási Szabályzat VII. pontja]. BH A biztosító szolgáltatásának esedékessége a betöréses lopással, rablással megvalósuló biztosítási eseményekkel kapcsolatos helytállási kötelezettsége esetén [Ptk. 5. (1)-(2) bek., 200. (1) bek., 207. (1) bek., 298. a) pont, 536. (1) bek., 548., 553. (1) bek.]. BH Kötelező felelősségbiztosítás esetében a biztosítási érdek a tulajdonjoghoz vagy az üzembentartói minőséghez kötődik, ezért a szerződés megkötésére a gépjármű tulajdonosa vagy a forgalmi engedélybe bejegyzett üzembentartója jogosult, illetve kötelezett [Ptk (1)-(2) bek., 341. (1) bek., 536. (1) bek., 545. (2) bek., 559. (1) bek., 567. (3) bek., 58/1991. (IV. 13.) Korm. r. (R.) 2. b) és d) pont, 3. (3) bek., 7. (1), (3)-(4) bek., R. mell. 3. (4) bek., 7. (1) bek.].
3 BH A felelősségbiztosítási szerződés érdekmúlás miatti megszűnése a gépjármű forgalomból való kivonása, illetőleg átruházása esetén [Ptk (1) bek., 545. (2) bek., 559. (1) bek., 567. (3) bek., 58/1991. (IV. 13.) Korm. r. (R.) 2. b) és d) pont, R. mell. 7. (1) bek.]. BH A törvény tiltó rendelkezése miatt nem köthető ki, hogy valamely bejelentési kötelezettség elmulasztása eleve kizárja a biztosító teljesítési kötelezettségét [Ptk (1) bek., 540. (2) és (3) bek., 548., 555. (1) bek., 556. (1) és (3) bek., 567. (1) bek.]. BH Eltérő szakértői vélemények értékelése biztosítási jogvitában [Ptk (1) bek., 548., 553. (1) bek., Otthon Biztosítási Szabályzat pont, Pp. 164., 177. (1) bek., 182. (3) bek.]. BH Biztosítási szerződés megtámadása tévedést okozó adatszolgáltatás alapján [Ptk (1) bek., 540., 210. (1) bek.]. BH A biztosítási szerződés értelmezésénél ügyleti feltételként a biztosítási szabályzatot figyelembe kell venni [Ptk. 200., 1. bek., 207. (1) bek., 536. (1) bek. és 548. ]. BH Ha a biztosítási esemény a szállítás közben felmerült akadály elhárításához és a szállítás befejezéséhez szükséges időtartam alatt következett be, a kár a biztosító kockázatviselési körébe tartozik [Ptk. 536., 556. (1) bek.]. BH I. A biztosítási díjnak a szerződés megszűnését követő befizetése legfeljebb egy új szerződés létrejöttét eredményezheti, amelynek azonban visszamenőleges hatálya nincsen [58/1991. (IV. 13.) Korm. r. 3. (3) bek., 7. (4) bek., Ptk (1) bek.]. BH A biztosítási szerződés értelmezése a villám becsapódása miatti túlfeszültségből eredő következményi kár megtérítése iránt érvényesített perben [Ptk (1) bek., 536. (1) bek., 548. ]. BH Ha a javítás költsége meghaladja a károsult gépkocsinak a kár bekövetkezése időpontjában fennállott és a roncsértékkel csökkentett forgalmi értékét, a biztosítási szerződésben foglaltak az irányadóak abban a kérdésben, hogy a biztosító a gépkocsi javítási költségeinek megfizetésére kötelezhető-e (Ptk ). BH Ha a biztosító ügynöke (üzletkötője) a biztosító által kidolgozott szerződési blanketta aláírásával egyidejűleg megjelöli a kockázatviselés kezdő időpontját és az első díjrészletet is átveszi nyugta ellenében az ügyféltől, a biztosítót már nem illeti meg a szerződési ajánlat visszautasítására számára jogszabályban biztosított 15 napos határidő [Ptk (1) bek., 537. (2) bek., 539. (1) bek.]. BH Gépjármű korábbi üzembentartója által kötött kötelező felelősségbiztosítási szerződés hatálya [Ptk (1) bek., 545. (2) bek., 559. (1) bek., 58/1991. (IV. 13.) Korm. r. 2. ]. BH A be nem épített ingóságok jellege, felhasználásának lehetőségei döntik el, hogy az a biztosítási szabályzat szerinti "háztartási ingóságok" körébe tartozónak tekinthető-e [Ptk (1) bek., Ingóságbiztosítási Szabályzat IV/2. pont]. BH A bizonyítási teher alakulása a biztosítási szerződés alapján érvényesített követelés elbírálása során [Ptk. 536., Pp (1) bek., 177. (1) bek., 206. ]. BH Gépkocsi töréskárból eredő sérülése esetén a vagyonbiztosítási szerződés alapján a biztosító a javítási szolgáltatás járulékos költségeként felmerült általános forgalmi adó összegét is köteles a vele szerződő félnek megfizetni [Ptk (1) bek., 548..]. BH A biztosító kárfelelősségének alapja és mértéke, ha a vámelőjegyzésben behozott - a biztosítási esemény folytán totálkárossá vált - gépkocsinak nincs hivatalos belföldi kereskedelmi ára [Ptk. 536., 39/1976. (XI. 10.) PM-KKM r. 47. (1) bek., 54. (3) bek.].
4 BH Dróthálóval körülkerített tárolórekesz a biztosító kárfelelőssége szempontjából nem minősül lezárt helyiségnek [Ptk (1) bek., 548., 207. (1) bek.]. BH I. Vízkárbiztosításnál a változás-bejelentés elmulasztásának következményei [Ptk (1) bek., 540. (2)-(3) bek.]. BH A lakásszövetkezeti tagok által kötött épület- és lakásbiztosítási szerződések a lakásszövetkezeti közös tulajdonban levő épületrészekre is kiterjednek. A biztosító ezért a lakástulajdonosok által kötött vagyonbiztosítási szerződések alapján a lakásszövetkezet tulajdonában levő vagyontárgyakban - pl. közösségi tv. antennarendszerekben - bekövetkezett biztosítási eseményekért is helytállni tartozik [Ptk (1) bek., 547. (1) bek., 548., 550., évi 12. tvr. 13. (2) bek, ]. BH A biztosítási összeg kiszámításának módja balesetbiztosításból származó igények elbírálása során [Ptk (1) bek., 566. (1) bek.]. BH CASCO-biztosítás alapján történt kárrendezés esetén annak megállapítását, hogy a sérült gépjármű kijavítása műszakilag nem lehetséges, nem alapozza meg az a körülmény, amely szerint a kijavításhoz szükséges alkatrész beszerzése átmenetileg akadályba ütközik [Ptk ]. BH A biztosítónak a tárgyrongálásért szerződésben vállalt helytállása körébe tartozik az az esemény, amely az épület stabilitását szolgáló, teherviselő földréteget gyengíti [Ptk (1) bek., 559. (1) bek.]. BH Nincs jogalapja annak, hogy a biztosító a betöréssel keletkezett kár megtérítéseképpen őt terhelő összegből a hónapokkal később megállapított leltártöbblet összegét levonásba helyezze [Ptk (1) bek., 553. (1) bek.]. BH Az ételmérgezés olyan hirtelen fellépő egészségmegkárosodás, amelyet a biztosító helytállási kötelezettsége szempontjából balesetből eredő személysérülésnek kell tekinteni [Ptk (2) bek. c) pont, 559. (1) és (2) bek.]. BH Bérelt helyiségben tárolt vagyontárgyak károsodása esetén a biztosító helytállásához nem szükséges a helyiség biztosítására kötött szerződés, ha az abban elhelyezett vagyontárgyak biztosítva vannak [Ptk (1) bek.]. BH Megállapodással használatra átengedett legelőn az állatokra veszélyes műtrágya kiszórása vagy - megfelelő figyelmeztetés nélkül - annak közvetlen szomszédságában történő elhelyezése a szerződésszegés következményeit és ezáltal a felelősségbiztosítás kizáró feltételének érvényesülését vonja maga után [Ptk. 318., 339. (1) bek., 536. ]. BH Biztosítási szerződés tartalmának megállapítása szempontjából a gyümölcsös korábbi terméshozamára vonatkozó adatok közlésének időpontja nem hagyható figyelmen kívül [Ptk. 536., 540. (1) bek.]. BH Betöréses lopás után végzett leltározás eredményeként megállapított áruhiány megtérítése vagyonbiztosítási szerződés alapján csak akkor követelhető, ha a károsult bizonyítja, hogy a hiány keletkezése a betöréses lopással összefügg [Ptk (1) bek., 549. (1) bek.].
5 537. (1) A biztosítási szerződés a felek írásbeli megállapodásával jön létre. (2) A szerződés akkor is létrejön, ha a biztosító az ajánlatra tizenöt napon belül nem nyilatkozik. Ilyen esetben a szerződés az ajánlatnak a biztosító vagy képviselője részére történt átadása időpontjára visszamenő hatállyal jön létre. (3) Ha a biztosító kifejezett nyilatkozata nélkül létrejött szerződés eltér a biztosítási szabályzattól, a biztosító tizenöt napon belül írásban javasolhatja, hogy a szerződést a szabályzatnak megfelelően módosítsák. Ezt a határidőt attól a naptól kell számítani, amelyen az ajánlat a biztosítónak kötvénykiállításra jogosult szervéhez beérkezett. Ha a szerződő fél a javaslatot nem fogadja el, vagy arra tizenöt napon belül nem válaszol, az elutasítástól, illetőleg a módosító javaslat kézhezvételétől számított tizenöt napon belül a szerződést harminc napra írásban felmondhatja. A biztosítási szerződés konszenzuális jellegű, a felek megállapodásával jön létre. E szerződésekre jellemző és ezért a biztosítási szerződések esetében is alkalmazandó a "clausula rebus sic stantibus" elvének érvényesülése, azaz a körülmények lényeges változása kizárhatja a már megkötött szerződés eredeti tartalom szerinti realizálását. Ez a biztosítási szerződések esetében azt jelenti, hogy ha a biztosítás hatályának megkezdése előtt a biztosítási esemény bekövetkezett - vagy bekövetkezése lehetetlenné vált -, vagy a biztosítási érdek más okból megszűnt, a szerződés, illetőleg annak megfelelő része nem válik hatályossá [Ptk (1)]. A biztosítási szerződésre vonatkozó megállapodást írásba kell foglalni, amely forma a megállapodás érvényességi kelléke, azonban a biztosítási jogviszony nem csupán a felek írásbeli megállapodásával jön létre, ugyanis az írásbeli megállapodást, illetőleg a biztosító elfogadó nyilatkozatát biztosítási kötvény, igazoló jegy, biztosítási bélyeg kiállítása is pótolja. A felek megállapodása a biztosítási szerződés létrehozására az alábbi módokon valósulhat meg a) A felek a biztosítási szerződést egy okiratban írásbeli formában létrehozzák. Tartalmi kívánalom, hogy a szerződés valamennyi lényeges elemét magába foglalja, és a közös okiratot mindkét szerződő fél szabályszerűen aláírja. b) Létrejöhet a biztosítási szerződés úgy is, hogy annak tartalmát a felek két okiratban egyező tartalommal hozzák létre. Ez a gyakorlatban úgy érvényesül, hogy a fél írásbeli ajánlatot tesz és a biztosító az ajánlat tartalmával egyező kötvényt bocsát ki. A gyakorlatban a szerződő fél a biztosító ajánlati űrlapját kitölti a feltett kérdésekre válaszolva. Az ajánlati űrlap a szerződő fél szerződéskötésre irányuló ajánlatának minősül, amelyet átad a biztosító ügynökének vagy közvetítő ügynöknek, aki az átvételt aláírásával igazolja és továbbítja a biztosító szerződéskötésre jogosult szervezeti egységéhez (igazgatóság, fiók stb.). A biztosítónak tizenöt nap áll rendelkezésre ahhoz, hogy az ajánlatot megvizsgálja, és a kockázatot mérlegelve ez idő alatt azt elfogadja vagy elutasítsa. Az ajánlat elfogadása a két okirat alapján megállapodás létrejöttét jelenti. c) Létrejöhet a szerződés szóbeli ajánlat, illetve ajánlatra utaló magatartás és annak írásbeli elfogadása (egyoldalú írásbeliség) útján is. E biztosítások általában a meghatározott időre szóló egyszeri díjas biztosítások körében kerülnek alkalmazásra (poggyászbiztosítás, utazási balesetbiztosítás, állatok oltására, ivartalanítására vonatkozó biztosítás stb.), és a szerződések létrejötténél általában a szerződő fél közli, hogy a biztosítási díjat kifizeti, majd átveszi a biztosítási szerződést igazoló okiratot (kötvényt, igazoló jegyet, biztosítási bélyeget stb.). d) Létrejöhet a szerződés az írásban tett ajánlat hallgatólagos elfogadása útján is, amikor a biztosító az írásban tett ajánlatra tizenöt napon belül nem nyilatkozik. Hallgatása azt eredményezi, hogy a szerződés az ajánlatnak a biztosító vagy képviselője részére történő átadás időpontjára visszamenő hatállyal létrejön. A biztosítónak a fent említettek szerint az ajánlat átvételétől számítottan tizenöt napja van arra, hogy az ajánlatot megvizsgálja és mérlegelje. Ezen idő alatt az ajánlatot indokolási kötelezettség nélkül visszautasíthatja. Felmerül a kérdés, mi a helyzet akkor, ha a biztosítási esemény az ajánlattételt követően, de annak elfogadását, illetve a tizenöt nap leteltét megelőzően következik be. Megteheti-e a biztosító, hogy megtagadja a biztosítási összeg kifizetését arra tekintettel, hogy az ajánlat kérdésében még nem nyilatkozott, így a szerződés ténylegesen a másik fél ajánlatával azonos tartalmú nyilatkozata hiányában létre sem jött? Az egyik
6 álláspont szerint a biztosító ilyen megtagadó nyilatkozatot nem tehet, mert ez részéről joggal való visszaélésnek minősül, és az ajánlatot elfogadó nyilatkozata akár bírósági ítélettel is pótolható. Ez az álláspont helytelen, ugyanis ha szerződési ajánlat-blankettán a biztosító megfelelően tájékoztatja a szerződést kötő felet arról, hogy az ajánlat megtételét, illetőleg annak átvételét követő tizenöt napon belül indokolási kötelezettség nélkül azt visszautasíthatja, ez esetben a kikötött visszautasítási jog gyakorlása jogellenesnek nem tekinthető, nem minősül joggal való visszaélésnek, különösen akkor, ha a biztosítási esemény bekövetkezésének ideje, körülményei, a biztosított személy "biztosítási előélete" joggal támaszt kételyeket a biztosítóban. A biztosító nyilatkozatának a Ptk. 5. (3) bekezdése alapján bírói ítélettel való pótlására azért nem kerülhet sor, mert a szerződéskötés megtagadása olyan alanyi jog - hasonlóan a szerződéskötéshez -, amely az ajánlat címzettjének kizárólagos rendelkezési jogosultsága körébe tartozik. A másik - általánosan elfogadott álláspont szerint - a biztosító ebben az esetben indokolási kötelezettség nélkül visszautasíthatja az ajánlatot, ha időközben a biztosítási esemény már bekövetkezett és ez esetben biztosítási szerződés létrejötte hiányában helytállási kötelezettsége szóba sem kerül. Más a helyzet akkor, ha az ajánlat átvételével egyidejűleg a biztosító megbízottja a biztosítás első díját átveszi, és erről elismervényt állítanak ki. A kiállított elismervény ajánlatot elfogadó jellegére mutatott rá a Legfelsőbb Bíróság a BH és BH számú jogesetben. A konkrét esetben a felperes a gépkocsi vételének napján tett casco szerződésre ajánlatot és a biztosítás első díját azonnal kifizette, melyről a biztosító megbízottja elismervényt állított ki. A gépkocsit öt nap múlva ismeretlen tettes eltulajdonította. A felperes a káresemény napján az alperesnél kártérítési igényt jelentett be. Az alperes a bejelentést követő napon írásban közölte a felperessel, hogy a szerződési ajánlatát nem fogadja el és a díjelőleget egyidejűleg visszautalta. A bíróság a keresetnek helyt adó ítéletében kiemelte, hogy az alperes által kiállított Extra Casco díj átvételének elismerése elnevezésű okirat a hátoldalán rögzítette, hogy "ez az elismervény helyettesíti a casco kötvényt", amíg azt a felperes nem kapja kézhez, és azt is, hogy "a megkötött casco biztosítás" a megkötést követő nap 0 órakor lép életbe. A bíróság ennek alapján megállapította, hogy az igazolás tartalma szerint maradéktalanul megfelel a biztosító elfogadó nyilatkozatát pótló, a Ptk (1) bekezdésében megkívánt igazoló jegynek. Nem volt vitás, hogy az igazoló jegy kiállítása az ajánlattétel napján megtörtént, azaz e nappal a szerződés írásbeli elfogadása a biztosító részéről megtörtént. Bár a fent kifejtettek szerint nem minősíthető joggal való visszaélésnek egy olyan jog gyakorlása (az ajánlat átvételétől tizenöt napon belül az ajánlat visszautasításának joga), amelyre a biztosító külön felhívta a figyelmet az ajánlattételt tartalmazó, de valójában általa elkészített nyomtatványban, ennek ellenére az ismert biztosítási gyakorlatból az is megállapítható, hogy amennyiben a biztosító a kárbejelentés körülményeiből az ajánlattétel és a biztosítási esemény közötti nagyon rövid időtartamból, vagy a szerződő fél vagy a biztosított korábbi biztosítási előzményéből nem támad valami alapos gyanúja a biztosítási eseménynek a szerződő fél vagy a biztosított által befolyásoltságáról, ez esetben a biztosító nem tagadja meg a kötvény kiállítását, és a biztosítási összeg kifizetésével csökkenti az érintettnek a biztosítási eseménnyel felmerült kárát. e) Létrejöhet a szerződés akkor is, ha a fél ajánlatától eltérő tartalommal fogadja el azt a biztosító és az eltérést, amelyet az ajánlattevővel írásban közöl kötvény formájában, a fél tizenöt napon belül nem kifogásolja. Ebben az esetben - a Ptk (2) bekezdés alapján - az ajánlattól eltérő tartalmú elfogadás a biztosító részéről új ajánlatnak minősül a korábbi ajánlattevő felé, és amennyiben az tizenöt napon belül nem kifogásolja, a szerződés a kötvény tartalma szerint jön létre. A szerződés az ajánlat átvételét követő tizenöt nap elteltével - mint láttuk - akkor is létrejön, ha a biztosító e határidőn belül az ajánlatra nem tesz nyilatkozatot. Előfordulhat, hogy az ilyen ajánlat, illetőleg most már az így létrejött szerződés a biztosítási szabályzattól eltér. Ez esetben a biztosító tizenöt napon belül írásban javasolhatja, hogy a szerződő felek a szerződést a biztosítási szabályzatnak megfelelő tartalmúra módosítsák. Ha ezt a javaslatot a szerződő fél nem fogadja el, vagy arra tizenöt napon belül nem válaszol, a biztosító a szerződést a módosító javaslat kézbesítésétől, illetőleg annak elutasításának beérkezésétől számított tizenöt napon belül harminc napra felmondhatja. A felmondásnak érvényességi kelléke annak írásba foglalása. BH I. A biztosítási ajánlat felvételénél az üzletkötő az ajánlatban szereplő kérdések tekintetében a biztosító megbízottjaként jár el [Ptk (2) bek., 539. (1) bek., 5. (1) bek.]. BH Biztosítási szerződésben a kedvezményezett születési időpontjának téves megjelölése nem tekinthető részleges érvénytelenségi oknak, mert bizonyítással a tévedés kizárható [Ptk (1) bek., 207. (1) bek., 537. (1) bek., ok].
7 BH Biztosítási szerződésnél az ajánlati kötöttség alakulása [Ptk (1) bek., 213. (1) bek (1) és (2) bek., 567. (1) bek. és Ptké. 3. (1) bek., 69. (1) bek.]. BH I. Az alakiság jelentősége a biztosítási szerződés megszűntének megállapításánál [Ptk (1) bek., 218. (1) bek., 537. (1) bek.]. BH A jogügylet létrehozásával kapcsolatos együttműködési kötelezettség elmulasztásának jogkövetkezményei [Ptk (3) bek, 339. (1) bek 537. (3) bek.., Ptké. 69. (1) bek]. BH II. A szerződés megszűnése után a biztosítási díj puszta átutalása nem hozza létre a biztosítási szerződést [Ptk (1)-(2) bek., 218. (1) bek.]. BH Ha a biztosító ügynöke (üzletkötője) a biztosító által kidolgozott szerződési blanketta aláírásával egyidejűleg megjelöli a kockázatviselés kezdő időpontját és az első díjrészletet is átveszi nyugta ellenében az ügyféltől, a biztosítót már nem illeti meg a szerződési ajánlat visszautasítására számára jogszabályban biztosított 15 napos határidő [Ptk (1) bek., 537. (2) bek., 539. (1) bek.]. BH A biztosítási szerződésnek az ajánlat hallgatólagos elfogadásával történő létrejötte feltétele [Ptk (1) és (2) bek.]. BH A biztosítónak a vagyonbiztosítási szerződés teljesítésével kapcsolatos kötelezettsége nem állapítható meg, ha a biztosított a kockázatviselés helyét megváltoztatja [Ptk (1) bek., 537. (1)-(2) bek.]. BH II. A biztosító és a biztosítási ügynök szerződésében foglaltak az irányadóak arra, hogy az ügynök a biztosító képviselőjének tekinthető-e. Ha nem, akkor az ügynök által készített és a fél által aláírt "biztosítási szerződés" csak a fél részéről tett ajánlatnak minősül. Ennek a biztosítási szerződésnek a létrejötte az ajánlatnak a biztosító illetékes fiókjához történő igazolt megérkezésétől függ [Ptk (1) bek., 537. (3) bek., Ptké. 68. (1) bek., alapján kiadott casco biztosítási feltételek VI/30. pontja]. BH Vagyonbiztosítási szerződés létrejöttének, és felmondása érvényességének elbírálási szempontjai [Ptk (2) bek., 220. (1)-(2) bek., 537. (1)-(2) bek., 543. (1) bek., 551. (4) bek.]. BH A biztosítási szerződés létrejöttével, hatálybalépésével kapcsolatos egyes kérdések [Ptk (1) bek., 537. (1)-(2) bek., 538. (1) bek., 539. (1) bek.] (1) Az írásbeli megállapodást, illetőleg a biztosító elfogadó nyilatkozatát biztosítási kötvény (igazolójegy, biztosítási bélyeg) kiállítása pótolja. Ha a kötvény tartalma a fél ajánlatától eltér, és az eltérést a fél tizenöt napon belül nem kifogásolja, a szerződés a kötvény tartalma szerint jön létre. Ezt a rendelkezést lényeges eltérésekre csak akkor lehet alkalmazni, ha a biztosító az eltérésre a szerződő fél figyelmét a kötvény kiszolgáltatásakor írásban felhívta; ha a felhívás elmarad, a szerződés az ajánlat tartalmának megfelelően jön létre. (2) A szerződő fél biztosítási kötvény kiadását akkor is követelheti, ha a szerződés más módon már létrejött. A felek írásbeli megállapodását, illetőleg a biztosító elfogadó nyilatkozatát biztosítási kötvény vagy igazoló jegy, illetőleg biztosítási bélyeg kiállítása, átadása pótolja. A biztosítási kötvény olyan okirat, amely alkalmas a szerződés fennállásának bizonyítására, de a kötvénykibocsátás egyúttal nem érvényességi kelléke a biztosítási szerződésnek, tehát ennek hiánya a biztosítási szerződés létrejöttének hiányát még nem bizonyítja. Önmagában a kötvény tartalmából nem lehet egyértelműen megállapítani a biztosítási szerződés tartalmát, mert az csak a felek egyéb jognyilatkozatának, például a szerződési ajánlatnak az összehasonlításával, illetőleg együttértelmezésével állapítható meg. A szerződési nyilatkozat értelmezésére mutatott rá a Legfelsőbb Bíróság a BH számú jogesetben, amelynél a szerződés megkötésére irányuló ajánlat, a biztosítási kötvény és a biztosító üzletszabályzata egymástól eltértek. A konkrét esetben a felperesek bérbe vettek egy büfékocsivá alakított lakókocsit annak berendezési és felszerelési tárgyaival, majd vagyonbiztosítási szerződésre tettek ajánlatot, amely szerint Ft értékű
8 saját tulajdonú álló- és forgóeszközt, valamint betöréses lopás és rablás esetére Ft értékű saját tulajdonú egyéb vagyontárgyakat biztosítanak. Az alperes által kiállított vagyonbiztosítási kötvény viszont azt tartalmazza, hogy a biztosító kötelezettséget vállal a biztosított tulajdonában, használatában vagy birtokában lévő és a kötvényben biztosításra bejelentett vagyontárgyakban bekövetkezett károkért. A kötvény utal arra, hogy mellékletét képezi a "Magánvállalkozások Vagyonbiztosításának Feltételei" elnevezésű üzletszabályzat. A büfét ismeretlen tettesek felgyújtották, melynek következtében az teljes egészében a benne levő felszerelési és berendezési tárgyakkal együtt megsemmisült. A biztosító a felperesek biztosítási összeg megtérítésére irányuló igényétől azzal az indokkal zárkózott el, hogy felelőssége a felperes által tett ajánlat szerint csak a felperesek tulajdonában lévő vagyontárgyakban bekövetkezett biztosítási eseményekre terjed ki. A bérelt vagyontárgyak e körbe nem tartoznak. A jogerős marasztaló ítélet rámutatott arra, hogy a perben abban a jogkérdésben kellett állást foglalni, hogy az ajánlatnak, a biztosítási kötvénynek, valamint az üzletszabályzatnak az eltérése esetén a jogok és kötelezettségek megállapítása szempontjából melyik az irányadó. A Ptk (1) bekezdése úgy rendelkezik, hogy amennyiben a kötvény tartalma a fél ajánlatától eltér, és azt a biztosított tizenöt napon belül nem kifogásolja, a szerződés a kötvényben foglaltak szerint jön létre. Ez a szabály nyilvánvalóan nem csak akkor érvényes, ha a kötvény tartalma az ajánlattól az ajánlattevő hátrányára tér el, hanem akkor is, ha a kötvény kedvezőbb tartalmú az ajánlattevőre, mint maga az ajánlat. Ilyen körülmények között az alperes a kötvénnyel szemben az ajánlat tartalmára sikerrel nem hivatkozhat. Amennyiben az üzletszabályzat és a biztosítási kötvény tartalma tér el egymástól, ez esetben - miután ezek az általános és különös viszonyában vannak egymással - a konkrét egyedi szerződés tartalmát a kötvény testesíti meg, ezért az adott biztosítási jogviszonyban a felek jogaira, illetőleg a kötelezettségeire a kötvény rendelkezései elsődlegesek. A biztosítási kötvényt a nemzetközi gyakorlat sem tekinti valódi értékpapírnak, de miután nemcsak a szerződés létrejöttének igazolására alkalmas, hanem tartalmilag is alkalmas arra, hogy egyéb jognyilatkozatok egybevetésével a felek valós szándékát tükrözze, a szerződés joghatásait testesíti meg, ezért a törvény a szerződő fél törvényben biztosított jogaként deklarálja a biztosítási kötvény kiadására irányuló igényét. BH Szerződési nyilatkozat értelmezése a biztosítási szerződés megkötésére irányuló ajánlatnak, a biztosítási kötvénynek, valamint a biztosító üzletszabályzatának tartalmi eltérése esetén [Ptk (1) bek., 207. (1) bek.]. BH A biztosítási szerződés létrejöttével, hatálybalépésével kapcsolatos egyes kérdések [Ptk (1) bek., 537. (1)-(2) bek., 538. (1) bek., 539. (1) bek.] (1) A biztosítás az azt követő napon lép hatályba, amikor a szerződő fél az első díjat a biztosító számlájára vagy pénztárába befizeti, illetőleg amikor a díj megfizetésére vonatkozóan halasztásban állapodtak meg, vagy a biztosító díj iránti igényét bírósági úton érvényesíti. (2) Ha a szerződő fél a díjat a biztosító képviselőjének fizette, a díjat legkésőbb a fizetés napjától számított negyedik napon a biztosító számlájára, illetőleg pénztárába beérkezettnek kell tekinteni; a szerződő fél azonban bizonyíthatja, hogy a díj korábban érkezett be. Egy adott szerződés érvényességétől mindenképpen meg kell különböztetni annak hatályát, ugyanis csak érvényes szerződés lehet egyben hatályos, ugyanakkor nem minden érvényes szerződés egyben hatályos is, hiszen a felek a szerződés hatályának beálltát valamilyen felfüggesztő feltétel bekövetkezéséhez is köthetik. A törvény rendelkezései szerint a biztosítási szerződés hatálybalépését eredményezheti az első biztosítási díj megfizetése, a felek által közösen megállapított időpont bekövetkezése, illetve az ajánlatnak a biztosítóhoz való beérkezése [Vagyon- és Balesetbiztosítási Általános Szabályzat 2. (1)]. Akkor is hatályba léphet a biztosítási szerződés, amikor a felek a díj megfizetésére vonatkozó halasztásban állapodtak meg. A díjfizetés halasztásában való megállapodás csak a díjfizetés esedékességét teszi egy későbbi időpontra, azonban a kockázatviselés és hatályosulás azonnali megkezdését eredményezi. A felek szerződése a törvény rendelkezése szerint akkor is hatályba lép, ha a biztosító a biztosítási díj iránti igényét bírói úton - akár fizetési meghagyás útján, akár keresetlevéllel - érvényesíti. A biztosítónak a biztosítási díj bíróság előtti érvényesíthetőségének joga diszkrecionális, bizonyos esetekben például az életbiztosítás esetén törvényben korlátozott. Ebben az esetben a biztosítási díjat a biztosító az első évben bírósági úton érvényesítheti; ezt követően csak akkor élhet e jogával, ha abban az évben a biztosított a díjfizetést már megkezdte, vagy a díjfizetésre halasztásban állapodtak meg [Ptk (1)].
9 A szerződő fél a biztosítási díjat befizetheti a biztosító pénztárába, illetőleg annak számlájára, de átadhatja a biztosító képviselőjének is. Adott esetben a biztosító képviselőjének tekinthetők a biztosítók irodáiban hivatalosan tartózkodó és feladatkörüknél fogva ügyintézésre feljogosított dolgozói, akár üzleti, akár ügyviteli állományban, illetve a biztosítási ügynökök, ez utóbbiak kizárólag a biztosítási ajánlatok és díjak átvételére jogosultak. A törvény a (2) bekezdésben megdönthető vélelmet (praesumtio iuris) állít fel a szerződés hatálybalépése szempontjából releváns időpont meghatározásánál, amikor kimondja, hogy a biztosító képviselőjének kezéhez fizetett díjat a (1) bekezdésében foglalt hatálybalépés szempontjából a fizetés napjától számított negyedik napon a biztosító számlájára beérkezettnek, illetve pénztárába befizetettnek kell tekinteni. A törvény rendelkezése szerint ezt a vélelmet a szerződő fél döntheti csak meg, bizonyíthatja, hogy a díj a negyedik napnál korábban érkezett, és ezért a korábbi érkezést követő naptól hatályos már a szerződés. Megállapította a bíróság a biztosítási szerződés hatálybalépését akkor, amikor a felperes július 25-én vagyonbiztosítási szerződést kötött és az alperes "befizetési bizonylatára" egy évi biztosítási díjként Ft-ot befizetett. Ezt az összeget az alperes fiókvezetője másnap július 26-án fizette be a pénztárba; a káresemény ugyanezen a napon következett be. A bíróság ítéletének indokolása szerint az alperes képviselője a biztosítási díjat olyan "befizetési bizonylat" ellenében vette át, amelyet az alperes készpénzfizetési számlaként, egyben pénztári bevételi bizonylatként használ, s amelyre ezért nem a Ptk (2) bekezdésében foglalt vélelem, hanem az (1) bekezdés rendelkezése az irányadó. A felperes tehát július 25-én a biztosítási díjat közvetlenül az alperes számlájára fizette be, amiből az következik, hogy a szerződés az ezt követő nap 0 órájától, vagyis július 26-án 0 órától lépett hatályba. Miután a káresemény a hatálybalépést követően következett be, az alperes kockázatviselése fennáll, ezért a biztosítási összeget a felperesnek megtéríteni tartozik (BH ). BH I. A biztosítási ajánlat felvételénél az üzletkötő az ajánlatban szereplő kérdések tekintetében a biztosító megbízottjaként jár el [Ptk (2) bek., 539. (1) bek., 5. (1) bek.]. BH Ha a biztosító ügynöke (üzletkötője) a biztosító által kidolgozott szerződési blanketta aláírásával egyidejűleg megjelöli a kockázatviselés kezdő időpontját és az első díjrészletet is átveszi nyugta ellenében az ügyféltől, a biztosítót már nem illeti meg a szerződési ajánlat visszautasítására számára jogszabályban biztosított 15 napos határidő [Ptk (1) bek., 537. (2) bek., 539. (1) bek.]. BH A biztosítási szerződés létrejöttével, hatálybalépésével kapcsolatos egyes kérdések [Ptk (1) bek., 537. (1)-(2) bek., 538. (1) bek., 539. (1) bek.]. BH A biztosítási díj fizetésének módja és a kockázatviselés összefüggése [Ptk (1) és (2) bek.] (1) A biztosított a szerződéskötéskor köteles a biztosítás elvállalása szempontjából lényeges minden olyan körülményt a biztosítóval közölni, amelyeket ismert vagy ismernie kellett. A biztosító írásban közölt kérdéseire adott, a valóságnak megfelelő válaszokkal a fél közlési kötelezettségének eleget tesz. A kérdések megválaszolatlanul hagyása egymagában nem jelenti a közlési kötelezettség megsértését. (2) A felek megállapodhatnak, hogy a biztosított és a szerződő fél a szerződésben meghatározott lényeges körülmények változását megfelelő határidőn belül köteles legyen a biztosítónak írásban bejelenteni. (3) A közlésre, illetőleg a változás bejelentésére irányuló kötelezettség megsértése esetében a biztosító kötelezettsége nem áll be, kivéve ha bizonyítják, hogy az elhallgatott vagy be nem jelentett körülményt a biztosító a szerződéskötéskor ismerte, vagy az nem hatott közre a biztosítási esemény bekövetkeztében. A polgári jogi jogviszonyokban, ezen belül a szerződéskötések esetén a felek a jóhiszeműség és a tisztesség követelményeinek megfelelően, kölcsönösen együttműködve kötelesek eljárni. Ez az alapvető jogelv konkrétan a biztosítási szerződések esetében a szerződést kötő fél részéről azt jelenti, hogy minden olyan, a biztosító által lényegesnek tartott körülményre legjobb tudása és ismerete szerint a valóságnak megfelelő választ köteles megadni, amely befolyásolja a biztosító kockázatvállalásának eldöntését. Bár a szerződést kötni kívánó fél minősül ajánlattevőnek, valójában az ajánlattételre egy, a biztosító által elkészített és rendelkezésére bocsátott űrlap kitöltésével kerül sor. Ha tehát a biztosító írásban közölt kérdéseire a valóságnak megfelelő választ adja a szerződő fél, e tájékoztatási kötelezettségének eleget tesz. A választól való "tartózkodás" még nem minősül a valóságtól eltérő tartalmú közlésnek, ezért a kérdésnek megválaszolatlanul hagyása önmagában nem jelenti a közlési kötelezettség megsértését. A biztosítónak
10 természetesen módja van arra, hogy az ajánlat elfogadását éppen azért utasítsa vissza, mert az általa lényegesnek tartott kérdésekre az ajánlattevő nem válaszolt. Más szerződések esetében, ha az egyik szerződő fél akár tevőleges magatartással, akár elhallgatással a másik felet megtéveszti, ez a sérelmet szenvedett félnek arra ad lehetőséget, hogy a szerződést a Ptk (1) bekezdése alapján a másik félhet intézett nyilatkozattal megtámadja, majd a sikeres megtámadás eredményeként - végső soron a szerződés érvénytelenségét elérve - az eredeti állapot helyreállítására kerüljön sor. A biztosítási szerződés esetében a szerződéskötési akaratot befolyásoló és elhallgatott körülmény utólagos megismerése, illetőleg a valóságtól eltérő tartalmú közlése azt eredményezi, hogy a biztosítónak módja van arra, hogy a szerződéskötés után szerzett tudomás alapján tizenöt napon belül írásban javaslatot tegyen a szerződés módosítására, illetve ha a kockázatot szabályzata értelmében egyáltalán nem vállalhatja, a szerződést harminc napra írásban felmondhatja. Ha a módosítást a biztosítási szabályzat lehetővé teszi, de azt a biztosított nem fogadja el, illetőleg a módosító javaslatra tizenöt napon belül nem válaszol, a szerződés a módosító javaslat közlésétől számított harminc napon belül a törvény rendelkezése alapján megszűnik. A felmondás jogának elmulasztása azt jelenti, hogy a szerződés az eredeti tartalommal marad hatályban. A biztosítási szerződés hatálybalépésétől - a biztosító helytállási kötelezettségének időtartama alatt - a biztosítási esemény bekövetkezéséig hosszabb idő is eltelhet, amely alatt a biztosítási szerződés megkötésekor lényegesnek tartott körülményekben változás állhat be. Változás bejelentési kötelezettség csak akkor és olyan körben terheli a szerződő felet és a biztosítottat (amennyiben e két személy egymástól elválik), amilyen körben a felek ebben a szerződés megkötésekor megállapodtak. A változás bejelentési kötelezettség a biztosítási szabályzatban meghatározott időn belül (általában nyolc nap) csak a lényeges körülmények tekintetében terheli a kötelezetteket, és csak abban a körben, ahogy azt a biztosító a szerződésben igényelte. Különösen a személybiztosítások körében van jelentősége annak, hogy életkorára, egészségi állapotára, korábban volt betegségeire, illetőleg műtéteire a valóságnak megfelelő tájékoztatást adjon. A biztosítottat a lényeges körülmények tekintetében nemcsak a valóságnak megfelelő tájékoztatási kötelezettség terheli, hanem lehetővé kell tennie azt is, hogy a biztosító a közölt adatokat ellenőrizhesse. Ezért orvosi titoktartásra, illetőleg személyes adatok védelmére hivatkozással nem tagadható meg a nyilatkozattétel, illetőleg a biztosítottnak az orvos felé a titoktartási kötelezettség alól a felmentést meg kell adnia. A biztosítónak kétség esetén az adatok ellenőrzésének joga nemcsak lehetősége, hanem egyben kötelezettsége is, ugyanis ennek elmulasztása olyan felróható magatartásként értékelhető, amely a helytállás alól való mentesülését kizárhatja. Amennyiben a szerződő fél, illetőleg a biztosított a szerződéskötés szempontjából lényeges körülmény közlésére, vagy a szerződésben foglalt körülmények változásának bejelentésére vonatkozó kötelezettségének nem tesz eleget, ez olyan súlyos szerződésszegő magatartás, amely a biztosító mentesülését eredményezi a biztosítási összeg megfizetésének kötelezettsége alól a biztosítási esemény bekövetkezése ellenére. Két esetben nem kerül a mentesülésre sor, és a helytállási kötelezettség megállapítható így - amennyiben az elhallgatott vagy be nem jelentett körülményt a biztosító ismerte a szerződéskötéskor, vagy - az elhallgatott tény vagy a megváltozott feltételek nem hatottak közre a biztosítási esemény bekövetkezésében, tehát az ok-okozati kapcsolat nem állapítható meg. Az életbiztosítás esetén az időmúlás is kizárja a biztosító mentesülését, ugyanis a közlési kötelezettség megsértése ellenére beáll a biztosító kötelezettsége, ha a szerződés megkötésétől a biztosítási esemény bekövetkezéséig öt év már eltelt. Miután ezekre a körülményekre a szerződő fél vagy a biztosított, illetőleg bizonyos esetekben a kedvezményezett alapít jogot, ezt minden esetben ennek a személyi körnek kell bizonyítania. A változás-bejelentés elmulasztásának jogkövetkezményeinél vizsgálandó körülményekre mutatott rá a Legfelsőbb Bíróság a BH számú jogesetben, amikor a felek között a biztosításba bevont növényekre víz-kárbiztosítási szerződés jött létre. A szerződés alapján évente csak a biztosítható növények körét, hozamát és egységárát kellett a felperesnek bejelentenie, amelyek alapján az alperes a díj mértékét megállapította. A szerződés a növények vetésterületének utólagos módosítására, valamint a biztosított növények helyettesítésére lehetőséget adott azzal, hogy mint "változás-bejelentést" a felperes - a károsodás bekövetkezte előtt - írásban köteles megtenni. A szerződés értelmében a vízkárbiztosítás nem foglalja magában azon károk térítését, amelyek az adatközlő íven nem szereplő és utólag változás-bejelentéssel sem biztosított növényekben következtek be. A felperes az adott évi díjmegállapításhoz alapul szolgáló növénybiztosítási adatközlő lapon felsorolta a biztosítani kívánt növényeket, amelyek között a burgonya nem szerepelt, ennek ellenére 150 ha területen azt termesztett, az ott jelzett kukorica helyett. A változtatást nem jelezte az alperesnek, az arról csak utóbb és akkor értesült, amikor a felperesnek a vízkárral kapcsolatos igény-bejelentését követően a kárbecslési jegyzőkönyvet felvette. Ebből eredően a perben az képezte a vita tárgyát a felek között, hogy a Ptk ának (3) bekezdése alapján a "változás-bejelentésre" irányuló
11 kötelezettség megsértése ellenére beállt-e az alperes kártérítési kötelezettsége. A felperesre hárul a bizonyítási teher abban a vonatkozásban, hogy az elhallgatott vagy be nem jelentett körülményt a biztosító a szerződéskötéskor ismerte, vagy az nem hatott közre a biztosítási esemény bekövetkeztében. Ha be nem jelentett körülmény nem hatott közre a biztosítási esemény bekövetkeztében, ez azt jelenti, hogy a mulasztásnak a biztosító kockázatvállalása szempontjából nincs jelentősége. A "változás-bejelentés" elmulasztása csak akkor nem hatott volna közre a biztosítási esemény bekövetkeztében, ha a biztosított kukorica is károsodott volna a vízborítás következtében, a szerződésben kikötött módon. Amennyiben azonban a vízborítás által keletkezett kár a burgonya tenyészidejével, víztűrőképességével, talajszint alatti termésével függött össze, úgy a változás-bejelentés elmulasztása közrehatott a biztosítási esemény bekövetkeztében, ami a biztosító kártérítési kötelezettségét kizárja. BH I. A biztosítási szerződés teljesítése jogcímén igényt érvényesítő felet terheli a bizonyítási kötelezettség a tekintetben, hogy a szerződésben meghatározott lényeges körülményváltozás bejelentése elmaradt ugyan, de azt a biztosító a szerződéskötéskor ismerte, vagy az nem hatott közre a biztosítási esemény bekövetkeztében [Ptk (1) bek., 540. (2)-(3) bek., 547. (1) bek., 550., 555. (1) bek., 556. (1) és (3) bek., 567. (1) bek., Pp (1) bek.]. BH A törvény tiltó rendelkezése miatt nem köthető ki, hogy valamely bejelentési kötelezettség elmulasztása eleve kizárja a biztosító teljesítési kötelezettségét [Ptk (1) bek., 540. (2) és (3) bek., 548., 555. (1) bek., 556. (1) és (3) bek., 567. (1) bek.]. BH Biztosítási szerződés megtámadása tévedést okozó adatszolgáltatás alapján [Ptk (1) bek., 540., 210. (1) bek.]. BH A biztosítási szerződés megkötésekor a biztosítottat tájékoztatási kötelezettség terheli az egészségi állapotával kapcsolatban (Ptk ). BH I. Vízkárbiztosításnál a változás-bejelentés elmulasztásának következményei [Ptk (1) bek., 540. (2)-(3) bek.]. BH I. A biztosító a biztosítási szerződés módosítását elfogadás hiányában a szerződés felmondását - akkor kezdeményezheti, ha valamely a szerződéskötéskor már fennálló, de általa nem ismert lényeges körülményről szerez tudomást, illetőleg ha a szerződésben kikötött lényeges feltételben bekövetkezett változást jelent be a biztosított [Ptk. 540., 541. (1) bek.]. BH Biztosítási szerződés tartalmának megállapítása szempontjából a gyümölcsös korábbi terméshozamára vonatkozó adatok közlésének időpontja nem hagyható figyelmen kívül [Ptk. 536., 540. (1) bek.] (1) Ha a biztosító csak a szerződéskötés után szerez tudomást a szerződést érintő lényeges körülményekről, továbbá ha a szerződésben meghatározott lényeges körülmények változását közlik vele, tizenöt napon belül írásban javaslatot tehet a szerződés módosítására, illetőleg - ha a kockázatot a szabályzat értelmében nem vállalhatja - a szerződést harminc napra írásban felmondhatja. (2) Ha a biztosított a módosító javaslatot nem fogadja el, vagy arra tizenöt napon belül nem válaszol, a szerződés a módosító javaslat közlésétől számított harmincadik napon megszűnik. Erre a következményre a biztosítottat a módosító javaslat megtételekor figyelmeztetni kell. (3) Ha a biztosító e jogaival nem él, a szerződés az eredeti tartalommal hatályban marad. Gyakran előforduló eset, hogy a biztosító a szerződés lényeges körülményeiről csak később, a szerződés megkötése után szerez tudomást, és az is, hogy a biztosító helytállási kötelezettségének keletkezése, illetőleg a biztosítási esemény bekövetkezése között hosszabb idő telik el, amely időtartam alatt a lényeges releváns körülmények megváltoznak. Ezekre az esetekre a törvény a biztosítónak két lehetőséget ad - Javaslatot tehet a szerződés módosítására. Ez általában a szerződést kötő félre terhesebb díjfizetést jelent, ezt a jogát a tudomásszerzéstől, illetőleg a közléstől számított tizenöt napon belül gyakorolhatja.
12 - Amennyiben a változás olyan mértékű vagy jellegű, amely okból a szerződéskötés lehetőségét ilyen esetre a biztosítási szabályzat kizárja, harminc napos határidővel a szerződést felmondhatja. A felmondás a szerződést a jövőre nézve (ex nunc) szünteti meg, melynek eredménye az, hogy a szerződés megszűnésének napjáig, azaz a felmondási határidő harmincadik napjának leteltével a felek az addig teljesítendő szolgáltatások tekintetében esedékesség szerint elszámolni tartoznak. A szerződés módosítására - amely történhet a szerződés alanyában, tárgyában, illetőleg tartalmában, valamint jogcímében - a Ptk (1) bekezdése szerint elsősorban a felek akaratából kerülhet sor. Kivételesen, ha a felek tartós jogviszonyában a szerződéskötést követően beállott körülmény folytán a szerződés valamelyik fél lényeges jogos érdekét sérti, a szerződést a bíróság is módosíthatja. A biztosító a biztosítási szerződés módosítását - elfogadás hiányában a szerződés felmondását - csak akkor kezdeményezheti, ha valamely, a szerződéskötéskor már fennálló, de általa nem ismert lényeges körülményről szerez tudomást, illetőleg, ha a szerződésben kikötött lényeges feltételben bekövetkezett változást jelent be a biztosított. E körülmények részletes vizsgálatának szükségességére, illetőleg a bírósági szerződésmódosítás feltételeire mutatott rá a Legfelsőbb Bíróság a BH számú jogesetben. Kiemelte a bíróság, hogy a Ptk (1) bekezdésének első fordulata alapján a biztosító akkor javasolhatja a szerződés módosítását, ha a szerződéskötés után szerez tudomást a szerződést érintő lényeges körülményekről. Ebben az esetben tehát a szerződést érintő lényeges körülménynek már a szerződés megkötésekor fenn kell állnia, legfeljebb erről a biztosító valamilyen oknál fogva a szerződéskötéskor nem tudhatott. A mezőgazdasági károk enyhítésére nyújtott állami támogatás utólagos megszűnése címén ezért e jogszabályhely alapján a szerződés módosítására nincs jogi lehetőség. A második fordulat feltételei alapján akkor kérheti a biztosító a szerződés módosítását, ha a szerződésben meghatározott lényeges körülmények változásáról értesül. A lényeges körülményeket - melyeket a szerződő fél vagy a biztosított bejelenteni köteles - a szerződésben kell felsorolni, és ezek csak a kockázatvállalás köréből jelentkezhetnek. Olyan körülmények, amelyek a szerződésben kikötésre nem kerültek és nem a biztosított oldalán jelentkeznek, e körbe nem sorolhatók. A szerződésnek a bíróság által történő módosítására akkor van lehetőség, ha olyan körülmények változnak meg a szerződéskötés óta, amelyek a konkrét szerződés feltételéhez tapadnak. Nincs lehetőség a módosításra azonban akkor, ha a gazdasági élet résztvevőit széles körben érintő, alapvető társadalmi-gazdasági változások következményeit kellene egyes konkrét szerződésekre lebontva alkalmazni. A törvényi feltételek fennállása esetén a biztosító a szerződés módosítására tesz javaslatot, a biztosítottól függ, hogy azt elfogadja-e vagy sem. Ha nem fogadja el, vagy arra a javaslatközlését követő tizenöt napon belül nem válaszol, ez a biztosítási szerződésnek a törvény erejénél fogva történő megszűnését eredményezi. A törvény kifejezetten előírja a biztosító számára azt, hogy erről a körülményről (a megszűnésről) a módosító javaslat megtételekor a biztosítottat figyelmeztesse. A lényeges körülmények helytállási kötelezettségét befolyásoló változására a biztosító csak akkor hivatkozhat, ha a szerződés módosítására irányuló ajánlattételi jogával a törvény rendelkezései szerint élt a biztosított felé. Ennek elmulasztása azt eredményezi, hogy a szerződés az eredeti tartalommal hatályban marad, a biztosító tehát ilyenkor nem hivatkozhat a lényeges körülmények változására, ha a biztosítási esemény bekövetkezik. Az eredeti szerződés szerint tartozik helytállni a biztosító akkor is, ha a biztosítási esemény a biztosító módosító javaslatának megtétele után, de a törvény által a biztosítottnak a válaszadásra engedett tizenöt nap eltelte előtt következett be. A szerződés szempontjából lényeges körülmények közlése, illetve a szerződésben kikötött lényeges körülmények változásának bejelentése mind a szerződő felet, mind a biztosítottat terheli (amennyiben más személy köti a szerződést és más a biztosított). Egyikük sem védekezhet a másikra hivatkozással a mulasztásban vétlenségére, ha bármelyikük tudott vagy tudniuk kellett az adott körülményről és a közlésre, illetőleg a bejelentésre köteles lett volna. Abban az esetben, ha a biztosítási szerződést más köti és más a biztosított személy, a biztosító joghatályos jognyilatkozatokat a szerződő félhez kell intézzen, ő tehet hatályos jognyilatkozatokat és őt terheli a biztosítási díjfizetési kötelezettség is. BH I. A biztosító a biztosítási szerződés módosítását elfogadás hiányában a szerződés felmondását - akkor kezdeményezheti, ha valamely a szerződéskötéskor már fennálló, de általa nem ismert lényeges körülményről szerez tudomást, illetőleg ha a szerződésben kikötött lényeges feltételben bekövetkezett változást jelent be a biztosított [Ptk. 540., 541. (1) bek.].
13 542. (1) A biztosítás első díja a szerződés létrejöttekor, minden későbbi díj pedig annak az időszaknak első napján esedékes, amelyre a díj vonatkozik. (2) Az egyszeri díjat a szerződés létrejöttekor kell megfizetni. (3) Ezektől a rendelkezésektől a felek megállapodással eltérhetnek. A biztosítási szerződés visszterhes a biztosítót a helytállási, majd utóbb a biztosítási esemény bekövetkezésekor szolgáltatási kötelezettségéért biztosítási díj illeti meg. A díj megállapodás szerinti pontos fizetésének a szerződés hatálya szempontjából kiemelkedő jelentősége van, mert elmulasztása, illetőleg késedelme törvényben meghatározott esetekben a biztosítási szerződés megszűnését eredményezi. A díjfizetés módjára és esedékességére vonatkozó törvényi rendelkezések diszpozitívek, attól a felek konkrét egyedi szerződésükben eltérhetnek. Eltérés hiányában a díjfizetés esedékességénél meg kell különböztetni az első díjat és a későbbi díjakat. A biztosítás első díja a szerződés létrejöttekor esedékes, a későbbi díj esedékessége attól függ, hogy a díj milyen időszakra vonatkozik, minden későbbi díj ugyanis annak az időszaknak az első napján esedékes, amelyre a díj vonatkozik. Az sem kizárt, hogy a felek a szerződésükben egyszeri díjfizetésben állapodnak meg, ez esetben a díjat a szerződés létrejöttekor kell megfizetni (1) A biztosítási díj esedékességétől számított harmincadik nap elteltével a szerződés megszűnik, ha addig a hátralékos díjat nem fizették meg, és a biztosított halasztást sem kapott, illetőleg a biztosító a díjkövetelést bírósági úton nem érvényesítette. (2) A biztosító a szerződés megszűnését és a bírósági út igénybevételének határidejét további harminc nappal meghosszabbíthatja, ha az esedékességtől számított harminc nap eltelte előtt ennek a körülménynek a közlésével a biztosítottat a fizetésre írásban felszólítja. Ha a szerződő fél (illetve a biztosított belépése esetén a biztosított) a biztosítási díjat határidőben nem fizeti meg, fő szabályként a fizetés elmulasztásának az a jogkövetkezménye, hogy a biztosítási szerződés a mulasztással a törvény erejénél fogva megszűnik. A szerződés megszűnésének napja a biztosítási díj esedékességétől számított harmincadik nap. Az esedékes díjfizetés elmulasztása a harminc napos határidő lejártát követően abban az esetben nem eredményezi a szerződés megszűnését, ha a harminc nap eltelte előtt a biztosító az ismételt mulasztás jogkövetkezményeire való figyelmeztetés mellett (megintés) a szerződés megszűnését további harminc nappal meghosszabbítja, a biztosított fizetésre való írásbeli felszólításával. (A törvény szövege mindvégig biztosított díjfizetési kötelezettségéről beszél, nyilvánvaló, hogy abban az esetben, ha a biztosított és a szerződést kötő személye elválik, a biztosítottnak a szerződésbe való belépéséig a díjfizetési kötelezettség a szerződő felet terheli.) Nem eredményezi a szerződés megszűnését a biztosítási díjfizetés elmulasztása akkor sem, ha a biztosító a díjfizetésre a lejáratot megelőzően halasztást ad, illetőleg követelésével a bírósághoz fordul. Ha a díjfizetésre kötelezett vagyonbiztosítás esetén az esedékes díjnak csak egy részét fizeti meg, ez esetben nem a biztosítási összeg fog aránylani a kifizetett díjhoz, hanem az a helytállási idő, amely alatt a biztosítónak a helytállási (praestare) felelőssége fennáll, ugyanis a szerződés változatlan biztosítási összeggel a kifizetett díjjal arányos időtartamra marad fenn. Más szabályok érvényesülnek az életbiztosítások esetén itt ugyanis a díjfizetés elmaradása esetén lehetőség van arra, hogy a szerződés eredeti biztosítási összeggel, de a szerződésben megállapítottnál rövidebb - a díjfizetéssel arányos időtartamra maradjon fenn, vagy az eredeti időtartamra, de az eredetinél alacsonyabb - a díjfizetéssel arányban álló biztosítási összegre maradjon fenn. A felek abban is megállapodhatnak, hogy a díjfizetés elmaradása miatt a szerződést megszüntetik és a szerződő fél a befizetett díjaknak az Életbiztosítási Szabályzatban (ÉSZ.) meghatározott részét - a visszavásárlási összeget - kapja meg. A díjfizetés elmaradása esetén a szerződő fél eredeti szerződéses jogai csökkennek - az ún. maradék jogok a fenti lehetőségek közül való választásra korlátozódnak. Hangsúlyozni kell, hogy a díjfizetés késedelme, illetőleg elmulasztása csak abban az esetben eredményezi a szerződésnek az esedékesség napját követő harmincadik napon a megszűnését, amennyiben a biztosított (vagy a szerződést kötő) mulasztása, illetőleg késedelme megállapítható. Így például nem állapította meg a bíróság a biztosított mulasztását a következő esetben. A felek az extra casco biztosítási szerződésben havi díjfizetésben és úgy állapodtak meg, hogy a felperes az alperes által küldött csekken fizeti a biztosítási díjat. Az alperesi üzletkötő a szerződés megkötésekor sem biztosítási kötvényt, sem biztosítási díjbefizetési csekket nem tudott átadni, de megígérte a felperesnek, hogy ezeket pótlólag a központ fogja megküldeni. A felperes több esetben
14 eredménytelenül sürgette a biztosítási kötvény kiállítását és a csekk átadását, amelyet a peres eljárás során megfelelően bizonyított. A kötvény kiállítására és a csekk megküldésére közel négy hónap eltelte után került csak sor. A felperes a visszamenőleges díjat a csekk megküldésétől számított 30 napon belül megfizette azon a napon, amikor a gépkocsival balesetet szenvedett. A biztosító a felperes bejelentett kárigényét arra hivatkozással utasította el, hogy a szerződéskötést követő hónapra esedékes díjat a felperes 30 napon belül nem fizette meg, ezért a szerződés megszűnt. A bíróság az alperes helytállási kötelezettségét megállapította. Kifejtette, hogy a szerződésben kikötött fizetési mód az alperest arra kötelezte, hogy csekket bocsásson a felperes rendelkezésére. E kötelezettségének a teljesítésével késedelembe esett, e tény pedig kizárja a felperes egyidejű késedelmét. Ezért adott esetben a díjfizetés elmulasztása nem eredményezhette a szerződés megszűnését (BH ). A díjfizetés elmulasztása a törvény erejénél fogva eredményezi a biztosítási szerződés megszűnését, ezért a megszűnést követően teljesített díjak sem a szerződés hatályának meghosszabbodását, sem új szerződés keletkezését nem eredményezik (BH ). Miután a mulasztás - halasztás, bírósági úton való érvényesítés, illetve megintés hiányában - a törvény erejénél fogva eredményezi a biztosítási szerződés megszűnését, ezért ebből a szempontból közömbös az a körülmény, hogy a megszűnést, illetőleg a mulasztást milyen okok idézték elő. A felszámolás alatt álló gazdálkodó szervezetek esetében például a felszámoló a neki bejelentett és már lejárt biztosítási díjakat hitelezői igényként sorolja be és elégíti ki. A később esedékessé váló díjakra ez a besorolás nem vonatkozik, azok kifizetésének hiánya a biztosítási szerződés megszűnését eredményezi (BH ). Olyan esetben, amikor a szerződés megszűnéséhez mindkét fél felróható magatartása is hozzájárult, kártérítésre nyílik lehetőség, kármegosztás alkalmazásával (FPK 1995/47.). A törvény felhatalmazása alapján rendelkezéseitől a biztosítási szabályzat és a felek szerződése a biztosított, illetőleg a kedvezményezett javára eltérhet. Ilyen eltéréseket tartalmaznak az egyes biztosítási szabályzatok, amelyek mint általános szerződési feltételek az adott biztosítási fajtára jellemző tipikus szerződési kikötéseket rendelnek alkalmazni. Ezek a kikötések a fent említettek szerint a törvény rendelkezéseitől a biztosított, illetőleg a szerződő fél hátrányára nem térhetnek el. A Vagyon- és Balesetbiztosítási Általános Szabályzat a szerződésnek díj nem fizetés okából történő megszűnése esetén is lehetőséget biztosít a szerződés reaktiválására. A díjfizetés elmaradása miatt megszűnt szerződés esetében a biztosítási jogviszony hatályának felújítása, felélesztése érdekében a szerződő fél a szabályzat szerinti három hónapos várakozási idő alatt megfizetheti a hátralékos díjat, elismerve a fizetési kötelezettségét, vagy halasztást kérhet a szabályzat szerinti reaktiválási időszakon belül (ez egyébként csak elfogadása esetén eredményezi a szerződés reaktiválását), melynek kezdő időpontja az esedékesség hónapját követő három hónap eltelte, időtartama pedig további három hónap. Amennyiben biztosítási összeg iránti követelése van, abba is beszámíthatja a fennálló díjtartozását. Azonban a biztosítási jogviszonynak díjfizetéssel nem fedezett időszakában bekövetkezett biztosítási eseményekre a szerződés hatálya nem vonatkozik, azaz a biztosító helytállási kötelezettsége nem állapítható meg. A reaktiváló hatású fizetést követő nap 0 órájakor kezdődik az újabb hatályosulás és a felelősségvállalás. Ha például a biztosítási díj március 1. napján esedékes és ennek befizetését a kötelezett elmulasztja, a szerződés március 31. napjával megszűnt, de a biztosító halasztó hatályú felszólításával a szerződés hatályát további három hónapra június 30. napjáig meghosszabbította. A biztosított csak szeptember 7-én fizette meg a díjtartozását a hátralékos időszakra is. Az július 1. és szeptember 7. közötti időszakban a biztosító nem áll kockázatban, de kockázatviselése fennáll június 30-ig, illetve újból kezdődik szeptember 8. napjától. BH Biztosítási díj esedékessége [Ptk (1) és (2) bek.]. BH A biztosítási szerződés megszűnése időpontjának meghatározásánál és a szerződés reaktiválási lehetőségének elbírálásánál irányadó szempontok [Ptk (1) és (2) bek, 567. (1) bek, 298. a) pont]. BH I. A felelősségbiztosítási szerződés megszűnése a biztosítási díj megfizetésének elmulasztása miatt [Ptk (1) bek., 559. (1) bek., 58/1991. (IV. 13.) Korm. r. mell., 3. (4) bek.]. BH A határozatlan időre kötött biztosítási szerződés hatályban léte alatt a biztosított ellen indult felszámolási eljárásban a felszámoló a neki bejelentett és már lejárt biztosítási díjakat hitelezői igényként besorolja. A később esedékessé váló díjakra ez a besorolás nem vonatkozik, azok kifizetésének hiányában a biztosítási szerződés megszűnik [Ptk (1) bek., 546. (2) bek., évi 11. tvr. 17. (4) bek., 25.
15 (1) bek., 31. (1) bek., 20/1986. (VII. 16.) PM r. 1. a) pont, Vagyon és Balesetbiztosítási Általános Szabályzat 6. (2) bek.]. BH Díjfizetés elmulasztása esetén a biztosítási szerződés megszűnésének szempontjai [Ptk (1) bek., 302. ]. BH Ha a felek a biztosításidíj-fizetés módjaként csekken történő fizetésben állapodnak meg, a biztosított addig nem eshet fizetési késedelembe, amíg a befizetéshez szükséges csekkeket a biztosító - vállalása ellenére - nem bocsátja a biztosított rendelkezésére. A biztosítási szerződés - a biztosító késedelme alatt - a biztosításidíj-fizetés elmaradása címén nem szüntethető meg [Ptk (2) bek., 302. b) pont, (3) bek., 543. (1) bek.]. BH Vagyonbiztosítási szerződés létrejöttének, és felmondása érvényességének elbírálási szempontjai [Ptk (2) bek., 220. (1)-(2) bek., 537. (1)-(2) bek., 543. (1) bek., 551. (4) bek.]. FPK 1995/47. Amennyiben a biztosítási szerződés díj nemfizetés folytán megszűnik, azonban ehhez mindkét szerződő fél felróható magatartása is hozzájárul, kártérítésre nyílik lehetőség, kármegosztás alkalmazásával [Ptk (1) bek., 348. (1) bek., 339. (1) bek., 340. (1) bek.], (41. Pf /1993/2.) VB A törvény szerinti, a biztosítási díj fizetésére a Ptk ának (1) bekezdése szerint adott halasztásnak akkor van jelentősége, ha az esedékességet követő 30. nap lejárta előtt adják, másrészt - bár a halasztást adó nyilatkozatnak nincsenek speciális törvényi követelménye - a számlakibocsátás önmagában annak jellegénél fogva akkor sem tekinthető halasztásnak, ha az 30. napon belül történt (1) A biztosítási esemény bekövetkezését a szabályzatban megállapított idő alatt a biztosítónak be kell jelenteni, a szükséges felvilágosításokat meg kell adni, és lehetővé kell tenni a bejelentés és a felvilágosítások tartalmának ellenőrzését. (2) A biztosító kötelezettsége nem áll be, amennyiben a biztosított az előző bekezdésben előírt kötelezettségeket nem teljesíti, és emiatt lényeges körülmények kideríthetetlenekké válnak. A biztosító fő kötelezettsége a helytállás mellett az, hogy amennyiben a biztosítási esemény bekövetkezik, a szerződésben meghatározott szolgáltatást nyújtson. A törvény nem korlátozza a szolgáltatás tárgyát kizárólag pénzösszegre, ezért nem kizárt, hogy a biztosító természetbeni reparálást nyújtson a károsultnak a megrongálódott vagyontárgy kijavításával, helyreállításával stb. A leggyakoribb mégis az, hogy a biztosító pénzfizetést teljesít a biztosítottnak, illetőleg amennyiben külön kedvezményezett van a szerződésben megjelölve, a szerződés kedvezményezettjének. A biztosítási összeg kifizetésének előfeltétele az, hogy a biztosítási eseményt a biztosítónak bejelentsék. A törvény sem a bejelentő személyére, sem a bejelentés formájára, illetve határidejére kötelezően alkalmazandó előírásokat nem tartalmaz, az azokra vonatkozó rendelkezéseket a biztosítási szabályzatokban találjuk. Vagyonbiztosítás esetében például a bejelentési kötelezettség az esemény bekövetkezésétől számított nyolc napon belül áll fenn. Az eseményt annak a személynek kell bejelentenie (biztosított, kedvezményezett stb.), aki a biztosítási eseményre jogot alapít, a biztosítási összegre igényt tart. A bejelentésnek nem érvényességi kelléke az írásbeliség, bizonyos káreseményeket a biztosítási szabályzatok szerint például akár rövid úton telefonon is be lehet jelenteni. A bejelentés módjára és időtartamára elsődlegesen mindig a felek konkrét szerződése, illetőleg az adott biztosítási szabályzat irányadó. A biztosítási esemény bekövetkezésének megállapításához, illetőleg a kárérték meghatározásához a biztosító különböző okiratok bemutatását igényelheti lopás (betöréses lopás), rablás esetén a vádiratot, illetőleg a nyomozást megszüntető jogerős határozatot, amely a bűncselekmény elkövetését megállapítja; állatkárnál az állat értékesítéséről vagy annak akadályáról szóló hivatalos igazolást; tűzkár esetében az első fokú tűzrendészeti hatóság igazolását; gépjárműlopás esetében a nyomozást megszüntető határozatot. A biztosító csak olyan okiratok bemutatását követelheti, amely a káresemény bekövetkezése, illetőleg a bekövetkezett károsodás megállapítása szempontjából releváns. Szerződéses kikötés hiányában egyéb okiratok bemutatásának elmaradása helytállási kötelezettsége alól nem mentesíti. Erre a körülményre mutatott rá a Legfelsőbb Bíróság a BH számú jogesetben, amikor a biztosító a kárösszeg kifizetését a
16 gépjármű forgalomból történő kivonását igazoló okirat bemutatásához kötötte és úgy, hogy erre a károsultat a kárbejelentést követő több hónapos késedelemmel hívta csak fel. A káresemény bejelentésének nemcsak kellő időben kell a biztosítóhoz beérkeznie, hanem meg kell felelnie mindenben a valóságnak. A biztosított súlyos gondatlanságának minősítette és ezzel a biztosító helytállási kötelezettség alól való mentesülését mondta ki a bíróság akkor, amikor a károsult a baleset körülményeire, az azért felelős személy kilétére nézve a valóságtól eltérő előadásokat tett, megtévesztve ezzel a magatartásával mind a rendőrhatóságot, mind a biztosítót, s ennek következményeként a baleset lényeges körülményeinek kiderítése nem volt lehetséges (BH ). A bejelentési kötelezettség teljesítése, illetőleg ezzel kapcsolatos felvilágosítások megadása ahhoz szükséges, hogy a biztosítási esemény bekövetkezésénél a szerződés vagy a biztosítási szabályzat szerint lényegesnek minősített körülmények kideríthetőek legyenek. Önmagában a késedelmes bejelentés - amennyiben más eszközökkel a releváns körülmények feltárhatók - nem eredményezi a biztosító mentesülését a helytállási kötelezettség alól. Ha tehát a késedelem ellenére a biztosítási esemény bekövetkezésének körülményei, illetőleg a kár összegszerűsége egyértelműen megállapítható, a nem vitás szerződésszegés ellenére a biztosító a teljesítést nem tagadhatja meg (BH ). BH II. A biztosítási szerződés alapján érvényesített kárigény indokolatlanul késedelmes bejelentése előtti időre késedelmi kamat nem jár [Ptk (3) bek., 302. b) pont, 303. (3) bek., 544. (1)-(2) bek., 198. (1) bek., 277. (1) bek.]. BH I. A betöréses lopás biztosítási eseményként akkor is megvalósul, ha az eltulajdonításra - a földdel tartósan össze nem épített - konténerraktárból került sor [Ptk (1) bek., 544. (1) bek., 549. (1) bek.]. BH Ha a káresemény késedelmes bejelentése ellenére a biztosítási eseménnyel kapcsolatos lényeges körülmények nem válnak kideríthetetlenné, a biztosító nem mentesül a fizetési kötelezettsége alól [Ptk (2) bek., Általános mezőgazdasági álló- és forgóeszköz biztosítási szabályzat IX/1. pont, X/1. pont, XIII/5. pont]. BH I. Casco biztosítási szerződés esetén a biztosító csak olyan okiratok csatolását követelheti meg a biztosítottól, amelyeket a biztosítási szerződésben felsorolt. A rendőrhatóságnak a balesetet szenvedett gépkocsi forgalomból történő kivonására vonatkozó határozata csatolását - külön kikötés nélkül - már csak azért sem követelheti a biztosító, mert a "totálkár" meglétét a saját kárszakértőivel általában maga állapítja meg [Ptk (1)-(2) bek.]. BH A biztosított súlyos gondatlanságának minősül, és ezzel a biztosító mentesül a gépkocsiban baleset folytán bekövetkezett - a casco biztosítási szerződés alapján járó - kár megtérítési kötelezettsége alól, ha a biztosított nem a valóságnak megfelelően jelenti be a balesetet szenvedett gépkocsi vezetőjének személyazonosságát, s ezáltal a rendőrség a szükséges vizsgálatokat - például véralkoholszint-mérés - nem végzi el [Ptk (1)-(2) bek.] (1) Ha a biztosítás hatályának kezdete előtt a biztosítási esemény bekövetkezett, bekövetkezése lehetetlenné vált, vagy a biztosítási érdek megszűnt, a szerződés, illetőleg annak megfelelő része nem válik hatályossá. (2) Ha a szerződés hatálya alatt a biztosítási esemény bekövetkezése lehetetlenné vált, vagy a biztosítási érdek megszűnt, a szerződés, illetőleg annak megfelelő része a hónap utolsó napjával megszűnik. A biztosító helytállási kötelezettségét csak a szerződés hatálya alatt bekövetkezett biztosítási esemény váltja ki. Az egész biztosítási szerződés vagy annak érintett része nem válik hatályossá, ha - a biztosítási esemény már a hatálybalépést megelőzőleg bekövetkezett, - a biztosítási esemény bekövetkezése lehetetlenné vált, illetőleg, - a biztosítási érdek megszűnt. Az a körülmény, hogy a biztosítási szerződés vagy annak egy része soha nem válik hatályossá (tehát nem hatálytalanná vált, mert az feltételez valamikori hatályosságot) azt jelenti, hogy a szerződés résztvevői mentesülnek a pozíciójukból adódó kötelezettségek alól, a biztosítót nem terheli helytállási kötelezettség,
17 illetőleg a szerződő félnek nem kell biztosítási díjat fizetnie és a már kifizetett biztosítási díj részére visszajár. E jogkövetkezmény szempontjából érdektelen, hogy a szerződés hatálya beálltának elmaradása valakinek felróható-e, illetőleg, hogy annak bekövetkezésében a biztosított vagy a szerződő fél közreműködött-e. A biztosítási érdek megszűnése ugyancsak azt eredményezi, hogy a szerződés hatálybalépése a későbbiek során sem következik be. Megszűnik a biztosítási érdek például akkor, ha a tulajdonos gépjárművét a kötelező gépjármű felelősségbiztosítás hatálybalépését megelőzően elidegeníti. A törvény a biztosítási esemény bekövetkezésének lehetetlenné válására, illetőleg a biztosítási érdek megszűnésére ugyanazt a jogkövetkezményt alkalmazza, melynek indoka az is, hogy a lehetetlenné válás egyik fajtája a fizikai, a jogi lehetetlenné válás mellett az érdekbeli lehetetlenülés. Nemcsak a szerződés hatálybalépése előtt, hanem a hatálybalépést követően is azonosak a jogkövetkezményei a szerződés lehetetlenné válásának, illetőleg az érdek megszűnésének, ugyanis ez esetben az egész szerződés vagy annak megfelelő része a hónap utolsó napjával megszűnik. Nem jelenti a biztosítási érdek megszűnését a vagyonbiztosítások körében a szerződő fél halála. A Ptk rendelkezése szerint az ember hagyatéka ipso iure a halálesemény bekövetkezésével száll át az örökösre, így az örökhagyó által kötött biztosítási szerződésben foglalt jogok, illetőleg kötelezettségek is az örököst illetik és terhelik. Ha az örökös tovább fizeti a biztosítási díjat, annak sincs akadálya, hogy a szerződő fél pozíciójába kerüljön. Mindenesetre a szerződő fél halála olyan lényeges körülmény, amelyet a biztosítóval minden esetben közölni kell. A törvény kizáró rendelkezése hiányában nincs akadálya annak, hogy a felek a korábbi szerződést módosítsák, amely nemcsak a szerződés tartalmát, hanem alanyait is érintheti. BH Kötelező felelősségbiztosítás esetében a biztosítási érdek a tulajdonjoghoz vagy az üzembentartói minőséghez kötődik, ezért a szerződés megkötésére a gépjármű tulajdonosa vagy a forgalmi engedélybe bejegyzett üzembentartója jogosult, illetve kötelezett [Ptk (1)-(2) bek., 341. (1) bek., 536. (1) bek., 545. (2) bek., 559. (1) bek., 567. (3) bek., 58/1991. (IV. 13.) Korm. r. (R.) 2. b) és d) pont, 3. (3) bek., 7. (1), (3)-(4) bek., R. mell. 3. (4) bek., 7. (1) bek.]. BH A felelősségbiztosítási szerződés érdekmúlás miatti megszűnése a gépjármű forgalomból való kivonása, illetőleg átruházása esetén [Ptk (1) bek., 545. (2) bek., 559. (1) bek., 567. (3) bek., 58/1991. (IV. 13.) Korm. r. (R.) 2. b) és d) pont, R. mell. 7. (1) bek.]. BH Gépjármű korábbi üzembentartója által kötött kötelező felelősségbiztosítási szerződés hatálya [Ptk (1) bek., 545. (2) bek., 559. (1) bek., 58/1991. (IV. 13.) Korm. r. 2. ] (1) Ha a biztosítási esemény bekövetkezik, a biztosító az egész évre járó díj megfizetését követelheti, kivéve ha a felek rövidebb időszakban állapodtak meg. (2) A szerződés megszűnésének egyéb eseteiben a biztosító annak a hónapnak az utolsó napjáig járó díjak megfizetését követelheti, amelyben veszélyviselése véget ért. A biztosítók általában az egész évi átlagos kockázat alapján számítják ki a havi esedékes díjakat, ezért a törvény lehetővé teszi, hogy amennyiben a biztosítási esemény bekövetkezik, a biztosító az egész biztosítási évre járó biztosítási díjat egyösszegben követelje, illetőleg a kifizetendő biztosítási összegből levonásba helyezze. Ez a helyzet akkor is, ha a biztosítási esemény rövid idővel a biztosítási szerződés megkötését és hatálybalépését követően következik be. A törvénynek ez a rendelkezése diszpozitív, a felek ettől egyedi szerződésükben eltérhetnek a biztosított és a szerződő fél javára. Ilyen eltérés esetében a biztosítót a szerződésben meghatározott időtartamra illeti meg a biztosítás díja. A biztosítási szerződés nemcsak a biztosítási esemény bekövetkezésével szűnhet meg, hiszen megszűnését eredményezi annak bármely fél részéről való felmondása, a szerződés lehetetlenülése, illetőleg a biztosítási érdek megszűnése. Ez utóbbi esetekben, miután a biztosító részéről nem kerül biztosítási összeg kifizetésre, indokolatlan lenne a biztosítási díjfizetésre kötelezettel szemben az egész éves díjkövetelés, ezért a biztosítási szerződés ilyen megszűnése esetén a biztosító csak annak a hónapnak az utolsó napjáig járó díj megfizetését követelheti, amelyben veszélyviselése megszűnt. Ez a szabály érvényesül abban az esetben is, ha a szerződés díjnemfizetés okából szűnik meg. Ha a határozatlan időre kötött biztosítási szerződés hatályban léte alatt a biztosított gazdálkodó szervezet ellen felszámolási eljárás indul, a hátralékos biztosítási díjakat a felszámoló hitelezői igényként nyilvántartásba veszi. A később esedékes díjaknál az dönti el a biztosító követelésének
18 alaposságát, hogy a díj valóban a jövőben esedékes-e, vagy pedig a Ptk (2) bekezdése alapján mint a veszélyviselés végéig járó díj ugyanúgy lejártnak tekintendő. A biztosítónak ezért a veszélyviselés hónapja utolsó napján járó díjat is hitelezői igényként kell bejelenteni az előírt határidőben. BH A határozatlan időre kötött biztosítási szerződés hatályban léte alatt a biztosított ellen indult felszámolási eljárásban a felszámoló a neki bejelentett és már lejárt biztosítási díjakat hitelezői igényként besorolja. A később esedékessé váló díjakra ez a besorolás nem vonatkozik, azok kifizetésének hiányában a biztosítási szerződés megszűnik [Ptk (1) bek., 546. (2) bek., évi 11. tvr. 17. (4) bek., 25. (1) bek., 31. (1) bek., 20/1986. (VII. 16.) PM r. 1. a) pont, Vagyon és Balesetbiztosítási Általános Szabályzat 6. (2) bek.]. FPK 1995/52. A casco szerződés alapján a biztosítottat megillető összegből a biztosító jogszerűen levonhatja a biztosítási év végéig még fennálló hatályos biztosítási díjat [Ptk (1) bek.], (41. Pf /1994/2.) 547. (1) Ha a biztosítási szerződést nem a biztosított, hanem az ő javára harmadik személy köti, a biztosítási esemény bekövetkezéséig, illetőleg a biztosított belépéséig (550. ) a díjfizetési kötelezettség a szerződő felet terheli, a jognyilatkozatokat hozzá kell intézni, és ő köteles a megfelelő jognyilatkozatok megtételére. (2) A közlésre, illetőleg a változás bejelentésére irányuló kötelezettség egyaránt terheli a szerződő felet és a biztosítottat; egyikük sem védekezhet olyan körülmény vagy változás nem tudásával, amelyet bármelyikük elmulasztott a biztosítóval közölni vagy neki bejelenteni, noha arról tudnia kellett, és a közlésre, illetőleg bejelentésre köteles lett volna. A biztosítási szerződés olyan különleges konszenzus, amelynek - mint láttuk - akár négy alanya is lehet, a biztosító, amelyik kifejezetten a felelősségvállalás, majd a szolgáltatás nyújtására létrejött szervezet, a szerződést kötő fél, aki a biztosítóval a megállapodást köti, a biztosított, akinek vagyonára, illetőleg személyére a biztosítás vonatkozik és a kedvezményezett, aki a biztosítási esemény bekövetkezésekor a biztosítási összegre jogosult. Természetes leggyakoribb az, hogy a szerződő fél és a biztosított, továbbá vagyonbiztosítás esetén a kedvezményezett is egy ugyanazon személy. Vagyonbiztosítás keretében tipikusan akkor válik el a biztosított és a szerződő fél személye, hogy ha a szerződő félnek is - és nem csak a vagyontárgy tulajdonosának - érdeke fűződik a vagyontárgy biztonságához, mert a tulajdonossal kötött megállapodás alapján például kezelője, őrzője, szállítója, bérlője az adott vagyontárgynak. Az ilyen harmadik személy javára szóló szerződések esetében van lehetőség a biztosítási esemény bekövetkezéséig arra, hogy a biztosított a szerződő fél helyébe lépjen, és gyakorolja a szerződő fél jogait, amely kiterjed egyrészt a kedvezményezett jelölésre, továbbá a szerződés tárgyát képező vagyontárgy értékének és a biztosítási összegnek a megjelölésére. A szerződő félnek joga van a biztosítóval szemben a rendes felmondás jogának gyakorlásával a szerződés megszüntetésére, a biztosító módosító javaslatának elutasítására, illetőleg az elfogadó nyilatkozat megtagadásával ugyancsak a szerződés megszűnésének az előidézésére. A szerződő fél díjfizetési mulasztása vagy késedelme ugyancsak a szerződés megszűnését eredményezheti. A szerződő fél szüntetheti meg a szerződést érdekmúlás bekövetkezésének bejelentésével is, és a szerződő fél idézheti elő magatartásával a már megszűnt szerződés hatályának fenntartását a reaktiválás jogával. A felsorolt jogok mellett kötelezettsége a szerződő félnek az esedékes biztosítási díj megfizetése. Amennyiben a biztosított a szerződő fél helyébe lép, ezt követően a biztosítási díjfizetési kötelezettség is őt terheli, a folyó biztosítási időszakban esedékes díjakért pedig a szerződő féllel egyetemlegesen felel. A biztosított szerződésbe való belépési szándékát a biztosítóhoz intézett írásbeli nyilatkozattal jelentheti be. Életbiztosítási szerződés esetében a biztosított a szerződő fél beleegyezésével léphet be a szerződésbe, melyhez a biztosító hozzájáruló nyilatkozata nem szükséges. Mindaddig, amíg a szerződésbe a biztosított nem lép be, illetőleg a biztosítási esemény be nem következik, kizárólag a szerződő fél felé tett felhívások, jognyilatkozatok tekinthetők joghatályosnak, míg a biztosító felé a változás-bejelentési, illetőleg lényeges körülményközlési kötelezettség egyaránt terheli a biztosítottat és a szerződő felet. A mulasztás jogkövetkezményei alól egyikük sem mentesülhet azzal az indokkal, hogy a mulasztást nem ő, hanem a másik követte el. BH I. A biztosítási szerződés teljesítése jogcímén igényt érvényesítő felet terheli a bizonyítási kötelezettség a tekintetben, hogy a szerződésben meghatározott lényeges körülményváltozás bejelentése
19 elmaradt ugyan, de azt a biztosító a szerződéskötéskor ismerte, vagy az nem hatott közre a biztosítási esemény bekövetkeztében [Ptk (1) bek., 540. (2)-(3) bek., 547. (1) bek., 550., 555. (1) bek., 556. (1) és (3) bek., 567. (1) bek., Pp (1) bek.]. BH A lakásszövetkezeti tagok által kötött épület- és lakásbiztosítási szerződések a lakásszövetkezeti közös tulajdonban levő épületrészekre is kiterjednek. A biztosító ezért a lakástulajdonosok által kötött vagyonbiztosítási szerződések alapján a lakásszövetkezet tulajdonában levő vagyontárgyakban - pl. közösségi tv. antennarendszerekben - bekövetkezett biztosítási eseményekért is helytállni tartozik [Ptk (1) bek., 547. (1) bek., 548., 550., évi 12. tvr. 13. (2) bek, ].
20 2. A vagyonbiztosítás 548. Vagyonbiztosítási szerződést csak az köthet, aki a vagyontárgy megóvásában érdekelt, vagy aki a szerződést érdekelt személy javára köti meg. A biztosítási szerződések legáltalánosabb fajtája a vagyonbiztosítási szerződés, amelyben a szerződés tárgya valamely vagyontárgy, illetőleg várható vagyoni eredmény. A törvény a vagyonbiztosítási szerződést kötő személyek tekintetében a szerződőképességet tovább korlátozza, és ahhoz nemcsak jogképesség, valamint természetes személyek esetében - a kivételeket nem számítva - teljes cselekvőképesség meglétét kívánja, hanem szükséges ezen felül még a vagyontárgy megóvásában való érdekeltség, vagy olyan harmadik személy javára való szerződéskötés, akinél ez a megóvási érdek kimutatható. A törvényben használt "csak" kifejezés olyan kógens szabállyá teszi ezt a rendelkezést, amelytől érvényesen eltérni nem lehet. Az érdekeltség hiánya egyértelműen azt eredményezi, hogy a szerződés érvénytelen, melynek keretében az eredeti állapot helyreállítása szükséges a biztosító nem köteles az érvénytelen szerződés alapján helytállni, és az érvénytelen szerződés alapján beszedett biztosítási díjat visszafizetni köteles. Felmerül a kérdés, mi a helyzet akkor, ha a szerződéskötéskor valaki magát a vagyontárgy megóvásában érdekeltnek véli, és a szerződést nem harmadik személy javára, hanem saját személyére, mint tulajdonosra - biztosítottra - köti, a későbbiek során azonban kiderül, hogy a vagyontárgynak - miután azt valójában kereskedelmi forgalmon kívül nem tulajdonostól szerezte - tulajdonosává nem vált, ezért a biztosító a vagyonbiztosítási szabályzat rendelkezése szerint részére a biztosítási összeget nem fizetheti ki. Az egyik álláspont szerint az ilyen nem tulajdonos személy, mint jóhiszemű jogalap nélküli birtokos mindenképpen jogosult a biztosítási szerződés megkötésére, mert érdekeltsége a dolog megóvásában el nem vitatható. Az érdekeltség fennállása a szerződéskötéskor azt eredményezi, hogy a biztosítási szerződés érvényesen létrejött. A biztosítási esemény bekövetkezésekor a biztosítót azonban mégsem terheli irányában a biztosítási összeg kifizetésének kötelezettsége, mert például a Járművek Casco Biztosításának Különös Feltételeiről szóló szabályzat rendelkezése szerint a biztosító a biztosítási díjat a gépkocsi forgalmi engedélyébe bejegyzett vagy jogát közokirattal, illetve teljes bizonyítóerejű magánokirattal igazoló tulajdonosnak fizeti ki. Ha tehát a biztosítási összeg kifizetéséig kiderül, hogy a forgalmi engedélybe bejegyzett személy nem tulajdonosa a gépkocsinak, a biztosító helytállási kötelezettsége nem következik be (Legfelsőbb Bíróság Pfv.V /1994.). Ez a jogi álláspont azt eredményezi, hogy az érvényes szerződés miatt a biztosító a biztosítási díjat nem köteles visszafizetni, viszont nem köteles a biztosítási esemény bekövetkezésekor sem a díjat fizetőnek a biztosítási összeget teljesíteni, hiszen addigra kiderült, hogy nem ő a tulajdonos. A másik - és véleményünk szerint elfogadhatóbb - álláspont az, hogy miután a magát tulajdonosnak tartó személy nem harmadik személy javára, hanem saját személyére akarta a biztosítást megkötni, szerződési nyilatkozatát a biztosító felé mint "tulajdonos" tette. Miután a szándéka szerinti érdekeltségi viszony - tulajdonosi minősége - nem realizálódott, és ezért biztosítási összeg felvételére sem jogosult, a szerződés reális és valós érdekeltség hiányában jogszabályba ütközik, ami azt jelenti, hogy ha az ilyen személy nem is jut hozzá a biztosítási összeghez, legalább a biztosító a biztosítási díjat részére visszafizetni köteles. Az említettek szerint az érdekeltség nemcsak a tulajdonosnál, hanem a vagyontárgy őrzőjénél, szállítójánál, bérlőjénél, haszonbérlőjénél is megállapítható. A vagyonbiztosítás általában kombinált, több kockázatú formában gyakori, ahol a biztosító több veszélynemre vállalja a kockázatviselést, majd a biztosítási esemény bekövetkezésekor a szolgáltatás teljesítését. A vagyonbiztosítási szerződések tipikus kockázatai a betöréses lopás (rablás) által okozott károk, viharkárok, földrengés, földcsuszamlás kockázata, árvízkár, jégverés, üvegtörés, gépjárművek töréskárai (casco), vasúti, közúti, vízi, légifuvarozás során keletkező károk, áramszünet miatt keletkező károk, előre nem látható üzleti kockázatok (politikai események, árfolyamváltozás stb.), mezőgazdasági növénykárok (fagykár), tűzbiztosítás, amely rendszerint magában foglalja villámcsapás által okozott vagy robbanás által előidézett károkat is. Egy ilyen tűzbiztosítási szerződés értelmezésénél mutatott rá a Legfelsőbb Bíróság arra, hogy a villámbecsapódás miatti túlfeszültségből eredő következményi kár megtérítése az érvényes vagyonbiztosítási szerződés alapján az alperes kötelessége az irányadó szabályzat helyes értelmezése szerint is, amely úgy rendelkezik, hogy biztosítási eseménynek minősül a biztosított vagyontárgyakba becsapódó villám is. A biztosító ezt a rendelkezést úgy értelmezte, hogy csak a közvetlenül a villám által megsemmisített vagy megrongált vagyontárgy tekintetében állt fenn a felelőssége, a bíróság álláspontja pedig azt volt, hogy a villámcsapás nem egy ponton, hanem egy bizonyos térben megvalósuló fizikai folyamat, és a szavak